Μαρία της Πορτογαλίας, μαρκησία της Τορτόσα

Η Μαρία της Πορτογαλίας, μαρκησία της Τορτόσα (Έβορα, 6 Απριλίου 1342 - Αβέιρο μετά το 1375) από τον Πορτογαλικό Οίκο της Βουργουνδίας ήταν πριγκίπισσα (infante) της Πορτογαλίας και με τον γάμο της έγινε μαρκησία της Τορτόσα.

μικρογραφία|200px|Η μονή της Σάντα Κλάρα-α-Βέλια στην Κοΐμπρα, όπου τάφηκε η Μαρία.

Βιογραφία
Ήταν η μεγαλύτερη κόρη του Βασιλιά της Πορτογαλίας Πέτρου Α΄ του Ωμού με την πρώτη σύζυγο του Κωνσταντία του Πενιαφιέλ.Rodrigues Oliveira 2010, σσ. 249, 255 

Ο παππούς της Αλφόνσος Δ΄ της Πορτογαλίας τακτοποίησε τον γάμο της με τον Φερνάντο της Αραγωνίας, μαρκήσιο της Τορτόσα (1354), γιο του βασιλιά Αλφόνσου Δ΄ της Αραγωνίας και της δεύτερης συζύγου του Ελεονώρας της Καστίλης. Ο στόχος του γάμου ήταν να ενισχυθούν οι δεσμοί ανάμεσα στην Πορτογαλία και το Στέμμα της Αραγωνίας. Ο σύζυγός της δολοφονήθηκε από τον μεγαλύτερο ετεροθαλή αδελφό του Πέτρο Δ΄ της Αραγωνίας (1363) και η Μαρία επέστρεψε στην πατρίδα της, όπου έμεινε μόνιμα. Η Μαρία πέθανε σε άγνωστη ηλικία μετά το 1375 και τάφηκε στην Μονή Σάντα Κλάρα-α-Βέλια της Κοΐμπρα.

Οικογένεια
Παντρεύτηκε τον Φερδινάνδο του Οίκου της Βαρκελώνης, μαρκήσιο της Τορτόσα, γιο του Αλφόνσου Δ΄ της Αραγωνίας. Δεν απέκτησε απογόνους.

 Πρόγονοι  

Παραπομπές

Πηγές
Caetano de Souza, Antonio (1735). Historia Genealogica de la Real Casa Portuguesa (PDF) (in Portuguese). Vol. I. Lisbon: Lisboa Occidental, na oficina de Joseph Antonio da Sylva.
Lopes, Fernao (1735). Joze Pereira Bayam (ed.). Chronica del Rey D. Pedro I (in Portuguese). Lisbon: Lisboa Occidental.
Rodrigues Oliveira, Ana (2010). Rainhas medievais de Portugal. Dezassete mulheres, duas dinastias, quatro seculos de Historia (in Portuguese). Lisbon: A esfera dos livros.

Κατηγορία:Πορτογαλικός Οίκος της Βουργουνδίας
Κατηγορία:Ινφάντας της Πορτογαλίας